open-index/open-wikipedia-markdown huggingface dataset:
Лошыца (рака)

**Ло́шыца** — рака ў Менскім раёне Беларусі і ў Менску, правы прыток ракі Сьвіслачы (басэйн Дняпра). Даўжыня 9,2 км.

Пачынаецца на заходняй ускраіне былой вёскі Дворышча, вусьце на паўночнай ускраіне былой вёскі Лошыца 1. У сярэдняй плыні ракі ў межах Менску створаныя 2 сажалкі.

## Крыніцы

## Літаратура
*  С. 225

## Вонкавыя спасылкі

Катэгорыя:Басэйн Дняпра
Катэгорыя:Рэкі Менскага раёну
Катэгорыя:Рэкі Менску
Сьцяг Паўднёвай Асэтыі

**Сьцяг [[Паўднёвая Асэтыя|Паўднёвай Асэтыі]]** — палотнішча з трыма роўнавялікімі палосамі: белая зьверху, чырвоная пасярэдзіне і жоўтая зьнізу. Вонкавы выгляд дзяржаўнага сьцягу Паўднёвай Асэтыі прапісаны ў канстытуцыі, прынятай 26 лістапада 1990, і пацьверджаны законам аб дзяржаўным сьцягу 30 сакавіка 1992. Чырвоны колер у сьцягу ўвасабляе адвагу, жоўты — дабрабыт і росквіт, белы — маральную чысьціню. Сьцяг Паўднёвай Асэтыі амаль ідэнтычны са сьцягам расейскай рэспублікі Паўночная Асэтыя-Аланія. Адзіным адрозьненьнем зьяўляецца суадносіны вышыні і даўжыні.

## Вонкавыя спасылкі

Паўднёвая Асэтыя
Катэгорыя:Дзяржаўныя сымбалі Паўднёвай Асэтыі
Ягелонскі ўнівэрсытэт

**Ягело́нскі ўнівэрсытэ́т** (, часта скарачаецца як ), таксама **Яга́йлаўскі ўнівэрсытэ́т** — польскі ўнівэрсытэт, вышэйшая навучальная ўстанова ў Кракаве, найстарэйшая і адна з самых буйных у Польшчы, адна з найстарэйшых у Эўропе.

Ягелонскі ўнівэрсытэт быў заснаваны ў 1364 годзе па ініцыятыве польскага караля Казіміра III Вялікага, а пазьней абноўлены і пашыраны каралевай Ядвігай і князем Ягайлам.

Першапачаткова ўнівэрсытэт называўся *Studium Generale*, пасьля — Кракаўскай акадэміяй (), пазьней — Галоўнай кароннай школай (). У XIX стагодзьдзі ўнівэрсытэт атрымаў сваю бягучую назву *Ягелонскі*, якая падкрэсьлівае сувязь з родам Ягелонаў.

Ад 2005 да 2012 году рэктарам Ягелонскага ўнівэрсытэту быў фізык .

## Колькасьць студэнтаў

Агульная колькасьць студэнтаў складае каля 45 тысячаў, зь іх каля 1500 — замежнікі.

## Факультэты
* Факультэт юрыспрудэнцыі і адміністрацыі (*Wydział Prawa i Administracji*)
* Лекарскі факультэт (*Wydział Lekarski*)
* Фармацэўтычны факультэт (*Wydział Farmaceutyczny*)
* Факультэт аховы здароўя (*Wydział Ochrony Zdrowia*)
* Філязофскі факультэт (*Wydział Filozoficzny*)
* Факультэт фізыкі, астраноміі і прыкладной матэматыкі (*Wydział Fizyki, Astronomii i Informatyki Stosowanej*)
* Гістарычны факультэт (*Wydział Historyczny*)
* Філялягічны факультэт (*Wydział Filologiczny*)
* Факультэт паланістыкі (*Wydział Polonistyki*)
* Факультэт матэматыкі і інфарматыкі (*Wydział Matematyki i Informatyki*)
* Факультэт хіміі (*Wydział Chemii*)
* Факультэт біялёгіі і навук пра Зямлю (*Wydział Biologii i Nauk o Ziemi*)
* Факультэт кіраваньня і сацыяльнай камунікацыі (*Wydział Zarządzania i Komunikacji Społecznej*)
* Факультэт міжнародных і палітычных дасьледваньняў (*Wydział Studiów Międzynarodowych i Politycznych*)
* Факультэт біяхіміі, біяфізыкі і біятэхналёгіі (*Wydział Biochemii, Biofizyki i Biotechnologii*)

## Кошт навучаньня
Кошт навучаньня складае прыблізна €4000 на год.

## Вядомыя выпускнікі
* Францішак Скарына — беларускі першадрукар і асьветнік
* Ян Сабескі — кароль польскі і вялікі князь літоўскі
* Караль Вайтыла — Папа Рымскі Ян Павал II
* Мікалай Капэрнік — астраном, матэматык і эканаміст, аўтар геліацэнтрычнай сыстэмы сьвету
* Норман Дэвіс — брытанскі гісторык
* Ян Длугаш — першы польскі гісторык
* Юзэф Цыранкевіч — пальтык, прэм’ер-міністар Польскай Народнай рэспублікі
* Ян Каханоўскі — польскі пісьменьнік і паэт часоў эпохі Адраджэньня
* Цыпрыян Базылік — перакладчык, кампазытар і польскі паэт.
* Станіслаў Лем — пісьменьнік-фантаст
* Віслава Шымборска — паэтка; ляўрэат Нобэлеўскай прэміі ў галіне літаратуры
* Кшыштаф Занусі — рэжысэр
* Бэнэдыкт Гэрбэст — польскі багаслоў
* Тамаш Яўлевіч — паэт, рэктар Кіеўскай брацкай школы

## Крыніцы

## Літаратура
* 

## Вонкавыя спасылкі
* Афіцыйная старонка ўнівэрсытэту


Катэгорыя:Зьявіліся ў 1364 годзе
Матчы зборнай Беларусі па футболе

**[[Зборная Беларусі па футболе|Нацыянальная зборная Беларусі]]** згуляла свой першы матч 28 кастрычніка 1992 году супраць зборнай Украіны. Першую афіцыйную гульню зборная правяла 7 верасьня 1994 году супраць зборнай Нарвэгіі.

## Матчы

## Супернікі

## Вонкавыя спасылкі
* Нацыянальная зборная Беларусі на сайце Беларускай фэдэрацыі футболу

Катэгорыя:Зборная Беларусі па футболе
Матчы зборнай СССР, СНД, Расеі па футболе

Усяго на 26 сакавіка 2008 году было праведзена 565 матчаў з удзелам зборных СССР, СНД, Расеі (у 1911—1914 гадах — Расейская імпэрыя).

Сукупны вынік:
* перамог — 297, 
* нічыіх — 146, 
* параз — 122, 
* забіта мячоў — 988, 
* прапушчана мячоў — 555.

Катэгорыя:Зборная Расеі па футболе
Катэгорыя:Зборная СССР па футболе
Матчы зборнай Беларусі па футболе 2008 году

__БЯЗЬ_ЗЬМЕСТУ__
### Міжнародны турнір на Мальце

### Міжнародны турнір на Мальце

### Міжнародны турнір на Мальце

### Таварыскі матч

### Таварыскі матч

### Таварыскі матч

### Таварыскі матч

### Матч адборачнай стадыі [[Чэмпіянат сьвету па футболе 2010 году|ЧС-2010]]

### Матч адборачнай стадыі [[Чэмпіянат сьвету па футболе 2010 году|ЧС-2010]]

### Матч адборачнай стадыі [[Чэмпіянат сьвету па футболе 2010 году|ЧС-2010]]

### Таварыскі матч

Катэгорыя:2008 год у футболе
Катэгорыя:Зборная Беларусі па футболе
Сьцяг Казаскай ССР

**Сьцяг Казаскай ССР** — дзяржаўны сымбаль Казаскай ССР.

Канстытуцыяй 1937 году быў зацьверджаны сьцяг: чырвонае палотнішча з суадносінамі даўжыні й шырыні роўным 2:1 і залатымі сярпом і молатам у верхнім куце ў тронка, побач з эмблемай адлюстроўвалася таксама золатам надпіс «Казаская ССР».

Назва выконвалася на казаскай мове лацінскімі літарамі. Пасьля рэформы казаскага альфабэту, 10 лістапада 1940 году, былі зьмененыя выява і надпісы на сьцягу.

Новы сьцяг Казаскай ССР быў зацьверджаны ўказам прэзідыюму Вярхоўнага савету Казаскай ССР ад 24 студзеня 1953 году. Ён уяўляў сабой чырвонае палотнішча з залатымі сярпом і молатам, а таксама чырвонай зоркай, апраўленай залатой аблямоўкай, у верхнім куце ў тронка; у ніжняй частцы палотнішча разьмяшчалася блакітная гарызантальная паласа, шырыня блакітнай паласы была роўная 2/9 шырыні сьцягу, а адлегласьць да яе ад ніжняй абзы сьцягу — 1/9 шырыні сьцягу. Суадносіны даўжыні сьцягу да шырыні — 2:1.

## Глядзіце таксама
* Герб Казаскай ССР
* Гімн Казаскай ССР
* Сьцяг Казахстану
* Герб Казахстану
* Гімн Казахстану

## Вонкавыя спасылкі

* Сьцягі Савецкага Казахстану 
* Дзяржсымболіка Казаскай Савецкай Сацыялістычнай Рэспублікі 

Казаская ССР
Катэгорыя:Дзяржаўныя сымбалі Казахстану
Катэгорыя:Казаская ССР
Сьцяг Азэрбайджанскай ССР

**Сьцяг Азэрбайджанскай ССР**&nbsp;— рэспубліканскі сымбаль Азэрбайджанскай ССР.

## Гісторыя
Першы сьцяг Азэрбайджанскай ССР быў зацьверджаны ў 1920 годзе й утрымоўваў залаты паўмесяц і зорку ў левым верхнім куце палотнішча. У 1937 годзе, у левым верхнім куце сьцягу быў разьмешчаны залаты серп і молат і ўтрымоўваў надпіс лацінкай *AzSSR*, якую ў 1940-я гады замянілі напісаньнем кірыліцай *АзССР*. Апошняя вэрсія сьцягу Азэрбайджанскай ССР была прынятая 7 кастрычніка 1952 году. У аснову сьцяга быў пакладзены сьцяг СССР, дапоўнены ў ніжняй частцы сіняй стужкай у чвэрць палотнішча.

## Галерэя

Flag of Azerbaijan SSR (1920-1921).svg|Сьцяг Азэрбайджанскай ССР 1920—1921 гадоў
Flag AzSSR.svg|Сьцяг Азэрбайджанскай ССР 1937—1940 гадоў
Flag АзССР.svg|Сьцяг Азэрбайджанскай ССР 1940—1952 гадоў


## Глядзіце таксама
* Сьцяг Азэрбайджану
* Герб Азэрбайджанскай ССР

Азэрбайджанская ССР
Катэгорыя:Азэрбайджанская ССР
Катэгорыя:Сьцягі Азэрбайджану
Катэгорыя:Дзяржаўныя сымбалі Азэрбайджану
Сьцяг Армянскай ССР

**Сьцяг Армянскай ССР**&nbsp;— рэспубліканскі сымбаль Армянскай ССР. Зацьверджаны Ўказам Прэзыдыюму Вярхоўнай Рады АрмССР 17 сьнежня 1952 году.

## Апісаньне
Паводле §&nbsp;167 Канстытуцыі АрССР (1978): Дзяржаўны сьцяг Армянскай Савецкай Сацыялістычнай Рэспублікі ўяўляе сабой чырвонае прастакутнае палотнішча зь сіняй паласой пасярэдзіне ва ўсю даўжыню сьцягу. На верхняй чырвонай частцы палотнішча сьцягу, у тронка, намаляваныя залатыя серп і молат, а над імі чырвоная пяціканцовая зорка, апраўленая залатой аблямоўкай. Суадносіны шырыні сьцягу да яго даўжыні — 1:2.

## Галерэя

Файл:Flag of the Armenian Soviet Socialist Republic (1922).svg|люты — сакавік 1922
Файл:Flag of the Armenian Soviet Socialist Republic (1936-1940).png|1936—1940
Файл:Flag of Armenian SSR (1940-1952).svg|1940—1952


## Глядзіце таксама
* Герб Армянскай ССР
* Сьцяг Армэніі

## Вонкавыя спасылкі
* Савецкая Армэнія

Армянская ССР
Катэгорыя:Армянская ССР
Катэгорыя:Дзяржаўныя сымбалі Армэніі
Сьцяг Грузінскай ССР

**Сьцяг Грузінскай ССР** — рэспубліканскі сымбаль Грузінскай ССР. Сьцяг быў зацьверджаны 11 красавіка 1951 году. Сьцяг праіснаваў да выхаду Грузінскай ССР са складу СССР. Суадносіны бакоў сьцягу 1:2. Апісаньне сьцягу: «чырвонае палотнішча з блакітным квадратам у тронка, усярэдзіне квадрату адлюстроўваліся чырвоныя серп, молат і зорка на фоне сонечнай кружэлкі з 24 разьбежнымі прамянямі. Ад квадрату адыходзіла блакітная гарызантальная паласа шырынёй у 1/6 шырыні сьцягу».

Да гэтага ўжываўся сьцяг з чырвоным палотнішчам, на якім у левым верхнім куце было напісана залатымі грузінскімі літарамі სსსრ (што азначае *ГССР*).

З 1937 да пачатку 1940-х ужываўся чырвоны сьцяг з надпісам у левым верхнім куце залатымі грузінскімі літарамі საქართველოს სსრ (*Sakartvelos SSR*), а з 1922 па 1937 год у гэтым жа месцы на сьцягу было напісана *ССРГ*.

## Глядзіце таксама
* Герб Грузінскай ССР
* Гімн Грузінскай ССР
* Сьцяг Грузіі
* Герб Грузіі
* Гімн Грузіі

## Вонкавыя спасылкі
* Сьцяг Грузіі 
* Раньнія вэрсіі сьцягоў Грузіі

Грузінская ССР
Катэгорыя:Грузінская ССР
Катэгорыя:Дзяржаўныя сымбалі Грузіі
Сьцяг Кіргіскай ССР

**Сьцяг Кіргіскай ССР** — рэспубліканскі сымбаль Кіргіскай ССР. Зацьверджаны 22 сьнежня 1952 году.

Папярэдняя вэрсія ўтрымоўвала залаты надпіс кірыліцай на кіргіскай (*КЫРГЫЗ ССР*) і расейскай (*КИРГИЗСКАЯ ССР*) мовах на чырвоным палотнішчы.

## Глядзіце таксама
* Кіргіская Савецкая Сацыялістычная Рэспубліка
* Герб Кіргіскай ССР
* Гімн Кіргіскай ССР
* Сьцяг Кыргыстану

Кіргіская ССР
Катэгорыя:Кіргіская ССР
Катэгорыя:Дзяржаўныя сымбалі Кыргыстану
Сьцяг Латвійскай ССР

**Сьцяг Латвійскай ССР** — рэспубліканскі сымбаль Латвійскай ССР — адной з рэспублік СССР. Сьцяг зацьверджаны 17 студзеня 1953 году. У сувязі з распадам СССР, Сьцяг Латвійскай ССР быў скасаваны 19 лютага 1990 году.

## 1940-1953
З 25 жніўня 1940 году сьцягам Латвійскай ССР было чырвонае палотнішча са скарочанай назвай рэспублікі *LPSR* (*Latvijas Padomju Sociālistiskā Republika*), выявай сярпа і молата і пяціканцовай зоркі ў левым верхнім куце.

## 1953-1990
Дзяржаўны сьцяг Латвійскай Савецкай Сацыялістычнай Рэспублікі ўяўляе сабой прастакутнае палотнішча, якое складаецца зь пяці гарызантальна разьмешчаных каляровых палос: верхняй паласы чырвонага колеру, якія складаюць дзьве траціны шырыні сьцягу, двух белых і двух сініх што чаргуюцца паміж сабой хвалістых палос, якія паказваюць мора і складаюць адну траціну шырыні сьцягу. У верхнім куце чырвонай паласы палотнішча, у тронка, на адлегласьці адной пятай сьцягу ад тронка намаляваныя залатыя серп і молат і над імі чырвоная пяціканцовая зорка, апраўленая залатой аблямоўкай. Суадносіны шырыні сьцягу да яго даўжыні 1:2.

## Глядзіце таксама
* Сьцягі рэспублік СССР
* Герб Латвійскай ССР
* Сьцяг Латвіі

Латвійская ССР
Катэгорыя:Латвійская ССР
Катэгорыя:Дзяржаўныя сымбалі Латвіі
Сьцяг Летувіскай ССР

**Сьцяг Летувіскай ССР** — рэспубліканскі сьцяг Летувіскай ССР быў прыняты 15 ліпеня 1953 году і ўяўляў сабой палотнішча з трох гарызантальна разьмешчаных каляровых палос: верхняй чырвонага колеру (восем дванаццатых шырыні сьцягу); сярэдняй белага колеру (адну дванаццатую шырыні сьцягу); ніжняй зялёнага колеру (тры дванаццатых шырыні сьцягу). У верхнім левым куце чырвонай часткі сьцягу разьмяшчалася выява залатых сярпа і молата з чырвонай пяціканцовай зоркай над імі, апраўленая залатой аблямоўкай. Суадносіны шырыні сьцягу да яго даўжыні 1:2. Становішча аб сьцягу было замацавана ў артыкуле 168 Канстытуцыі Летувіскай ССР ад 20 красавіка 1978 году.
З 1940 па 1953 гады сьцяг уяўляў сабой чырвонае палотнішча зь сярпом і молатам у вехнем левым куце і надпісам LIETUVOS TSR.

## Глядзіце таксама
* Сьцягі рэспублік СССР
* Герб Летувіскай ССР
* Сьцяг Летувы

Летувіская ССР
Катэгорыя:Летувіская ССР
Летувіская ССР
Сьцяг Малдаўскай ССР

**Сьцяг Малдаўскай ССР** уяўляе сабой прастакутнае палотнішча двухбакова чырвонага колеру. Пасярэдзіне палотнішча кожнага боку ва ўсю яго даўжыню разьмяшчаецца паласа зялёнага колеру. У левым куце верхняй часткі паласы чырвонага колеру разьмяшчаецца асноўны элемэнт гербу Малдаўскай ССР — серп і молат залацістага колеру з чырвонай пяціканцовай зоркай, апраўленай аблямоўкай залацістага колеру. Зялёная паласа складае адну чацьвёртую шырыні сьцягу. Суадносіны шырыні сьцягу да яе даўжыні — 1:2. Серп і молат упісваюцца ва ўмоўны квадрат, бок якога роўны 1/5 шырыні сьцягу. Востры канец сярпа прыходзіцца пасярэдзіне верхняга боку квадрата, дзяржальні сярпа і молата ўпіраюцца ў ніжнія куты квадрату. Пяціканцовая зорка ўпісваецца ва ўмоўную акружнасьць дыямэтрам у 1/10 шырыні сьцягу, датычная верхняга боку ўмоўнага квадрата. Адлегласьць вэртыкальнай восі зоркі, сярпа і молата ад тронка ўраўноўваецца 1/4 шырыні Дзяржаўнага сьцягу. Адлегласьць ад верхняй абзы да цэнтра зоркі — 1/10 шырыні Дзяржаўнага сьцягу.

Сьцяг Малдаўскай ССР быў зацьверджаны ўказам Прэзыдыюму Вярхоўнай рады МССР ад 31 студзеня 1952 году. Пазьней гэты сьцяг апісваўся ў артыкуле 168 Канстытуцыі МССР 1978 году.

Папярэдні сьцяг Малдаўскай ССР быў апісаны ў 123 артыкуле X разьдзелы канстытуцыі МССР, прынятай 10 лютага 1941 году:

Дзяржаўны сьцяг Малдаўскай ССР складаецца з чырвонага палотнішчу, з малюнкам у левым куце ў тронка зьверху, залатых сярпа і молата і залатых літар «РССМ». Суадносіны шырыні да даўжыні 1:2.


## Глядзіце таксама
* Сьцяг Малдовы
* Герб Малдаўскай ССР

Малдаўская ССР
Катэгорыя:Малдаўская ССР
Катэгорыя:Дзяржаўныя сымбалі Малдовы
Сьцяг Таджыцкай ССР

**Сьцяг Таджыцкай ССР** — рэспубліканскі сымбаль Таджыцкай ССР. Апошняя рэдакцыя сьцягу зацьверджаная 20 сакавіка 1953 году.

Да гэтага ўжываўся чырвоны сьцяг з залатымі сярпом і молатам і надпісам кірыліцай на расейскай (*Таджикская ССР*) і таджыцкай (*РСС Тоҷикистон*) мовах у левым верхнім куце.

## Глядзіце таксама
* Герб Таджыцкай ССР
* Сьцяг Таджыкістану

 

Таджыцкая ССР
Катэгорыя:Таджыцкая ССР
Катэгорыя:Дзяржаўныя сымбалі Таджыкістану
Сьцяг Туркмэнскай ССР

**Сьцяг Туркмэнскай ССР** — рэспубліканскі сымбаль Туркмэнскай ССР — адной з 16 рэспублік СССР. Апошні варыянт сьцягу быў зацьверджаны 1 жніўня 1953 году.

Да гэтага ўжываўся чырвоны сьцяг з кірылічным надпісам залатым колерам *ТССР* у левым верхнім куце.

З 1937 году і ў пачатку 1940-х зацьверджаны быў чырвоны сьцяг з надпісам лацінкай *T.S.S.R.* у левым верхнім куце.

## Глядзіце таксама
* Герб Туркмэнскай ССР
* Сьцяг Туркмэністану

Туркмэнская ССР
Катэгорыя:Туркмэнская ССР
Катэгорыя:Дзяржаўныя сымбалі Туркмэнскай ССР
Сьцяг Эстонскай ССР

**Сьцяг Эстонскай ССР** — рэспубліканскі сымбаль Эстонскай ССР. Апошняя вэрсія сьцягу была зацьверджаная 6 лютага 1953 году.

Да гэтага была прынятая вэрсія сьцягу з залатым сярпом і молатам у левым верхнім куце, пад якім золатам было напісана лацінкай *ENSV* (*Eesti Nõukogude Sotsialistlik Vabariik*).

## Глядзіце таксама
* Герб Эстонскай ССР
* Гімн Эстонскай ССР
* Сьцяг Эстоніі
* Гімн Эстоніі

Эстонская ССР
Катэгорыя:Эстонская ССР
Катэгорыя:Дзяржаўныя сымбалі Эстоніі
Сьцяг Закаўкаскай СФСР

**Сьцяг Закаўкаскай СФСР** — рэспубліканскі сымбаль Закаўкаскай СФСР, якая ўваходзіла ў склад СССР у 1930-х гадах.

 

Закаўкаская ССР
Катэгорыя:Закаўкаская СФСР
Сьцягі рэспублік СССР

На ўсіх сьцягах рэспублік СССР прысутнічаюць серп і молат на чырвоным фоне. Канчатковыя вэрсіі сьцягоў выглядалі наступным чынам:

Афіцыйныя сьцягі Аўтаномных Савецкіх Сацыялістычных Рэспублік (АССР) рэдка выкарыстоўваліся і ўяўлялі сабой сьцяг рэспублікі, у якую ўваходзіла АССР, і яе назва на афіцыйнай мове ССР.

У цяперашні час перайначаныя вэрсіі сваіх савецкіх сьцягоў выкарыстаюць Прыднястроўе і Беларусь (з 1995 году). Сьцяг Карэліі таксама мае агульныя рысы з сьцягам Карэла-Фінскай ССР.

## Глядзіце таксама
* Гербы рэспублік СССР

## Вонкавыя спасылкі
* Сьцягі саюзных рэспублік у розныя пэрыяды 

*
Герб Украінскай ССР

**Герб Украінскай ССР** быў зацьверджаны 14 сакавіка 1919 году, выкарыстоўваўся да 1992 году. На стужцы, што апаясвае каласы пшаніцы, у цэнтры надпіс на ўкраінскай мове *Українська PCP*, зьлева — *[[Пралетарыі ўсіх краін, яднайцеся!|Пролетарі всіх країн, єднайтеся!]]*, справа — *[[Пралетарыі ўсіх краін, яднайцеся!|Пролетарии всех стран, соеденяйтесь!]]*

## Глядзіце таксама
* Герб Украіны
* Сьцяг Украінскай ССР

 

Катэгорыя:Гербы рэспублік СССР
Катэгорыя:Украінская ССР
Герб Азэрбайджанскай ССР

**Герб Азэрбайджанскай ССР**&nbsp;— дзяржаўны сымбаль Азэрбайджанскай Савецкай Сацыялістычнай Рэспублікі. Герб Азэрбайджанскай ССР грунтуецца на гербе Савецкага Саюзу. Быў прыняты ў 1937 годзе. Аўтарам гербу зьяўляецца мастак-графік Рубэн Шхіян.

Дзяржаўны герб Азэрбайджанскай Савецкай Сацыялістычнай Рэспублікі ўяўляе сабой малюнак сярпа і молата, нафтавай вышкі на фоне ўзыходзячага сонцу, апраўленых вянком з бавоўны і каласоў, з надпісам на азэрбайджанскай і расейскай мовах: «*Азэрбайджанская Савецкая Сацыялістычная Рэспубліка*», «*Пралетарыі ўсіх краін, яднайцеся!*» У верхняй частцы герба&nbsp;— пяціканцовая зорка.

У 1992 годзе быў заменены на сучасны герб Азэрбайджану.

## Глядзіце таксама
* Герб Азэрбайджану
* Сьцяг Азэрбайджанскай ССР

Катэгорыя:Гербы рэспублік СССР
Катэгорыя:Азэрбайджанская ССР
Катэгорыя:Дзяржаўныя сымбалі Азэрбайджану
Балдучыца

**Балду́чыца** — возера ў Пастаўскім раёне Віцебскай вобласьці. Уваходзіць у групу Блакітных азёр. Адзінае возера з групы, якое знаходзіцца за межамі Мядзельскага раёну.

Возера знаходзіцца ў басэйне ракі Страчы на адлегласьці ў 32 км на паўднёвы захад ад гораду Паставаў, на адлегласьці ў 1 км на паўночны захад ад вёскі Вайшкуны. Возера знаходзіцца на тэрыторыі ляндшафтнага заказьніка «Блакітныя азёры».

Плошча возера складае 0,05 км². Даўжыня — 0,19 км, найбольшая шырыня — 0,09 км. Даўжыня берагавой лініі складае 0,9 км.

Схілы катлавіны возера маюць вышыню 15—20 м, забалочаныя ў ніжняй частцы. З усіх бакоў возера знаходзіцца забалочаная пойма. З возера выцакае ручай у раку Лынтупку.

## Вонкавыя спасылкі
*  С. 52

Катэгорыя:Блакітныя азёры
Катэгорыя:Азёры басэйну Вяльлі
Катэгорыя:Азёры Пастаўскага раёну
Сьцяг Узбэцкай ССР

**Сьцяг Узбэцкай ССР** — рэспубліканскі сымбаль Узбэцкай ССР. Зацьверджаны 29 жніўня 1952 году. 

Блакітны колер на сьцягу сымбалізуе неба, белы — бавоўну, чырвоны — рэвалюцыйнае дужаньне працоўных мас. Залатыя серп і молат зьяўляюцца знакам аб’яднаньня працоўных і сялян, а пяціканцовая зорка — знакам пралетарыяту.

## Гісторыя
Да гэтага ўжываўся чырвоны сьцяг з залатымі надпісамі на ўзбэцкай мове (*Ўзбекистон ССР*) і расейскай (*Узбекская ССР*) у левым верхнім куце.

З 1937 году і пачатку 1940-х таксама выкарыстоўваўся чырвоны сьцяг з залатым надпісам лацінкай *OZBEKISTAN SSR* і кірыліцай *Узбекская ССР* у левым верхнім куце.

З 1931 па 1937 году быў зацьверджаны сьцяг з абрэвіятурай *УзССР*.

## Глядзіце таксама
* Герб Узбэцкай ССР
* Гімн Узбэцкай ССР
* Сьцяг Узбэкістану

Узбэцкая ССР
Катэгорыя:Узбэцкая ССР
Катэгорыя:Дзяржаўныя сымбалі Ўзбэкістану
Сьцяг Карэла-Фінскай ССР

**Сьцяг Карэла-Фінскай ССР** зьяўляўся, нараўне з гербам і гімнам, адным з сымбаляў Карэла-Фінскай ССР.

За нядоўгі час існаваньня рэспублікі (з 1940 па 1956 год) сьцяг зьмяніўся адзін раз.

## Першы варыянт сьцягу

Першы варыянт сьцягу быў прыняты 9 чэрвеня 1940 году, калі была прынятая канстытуцыя Карэла-Фінскай ССР. Выгляд сьцягу вызначаўся артыкулам 118 канстытуцыі. Выява сьцягу Карэла-Фінскай ССР быў заснаваны на выяве сьцягу СССР. Сьцяг Карэла-Фінскай ССР таксама ўяўляў сабой чырвонае палотнішча з залатым сярпом і молатам у верхнім левым куце. Пад сярпом і молатам па-расейску і па-фінску залатымі літарамі было напісана «Карело-Финская ССР» (). Даўжыня і шырыня палотнішча адносілася адна да адной як 2:1. Меркавана, аўтарам сьцягу і гербу Карэла-Фінскай ССР быў мастак В. Н. Папоў або В. М. Агапаў.

## Другі варыянт сьцягу

Другі варыянт сьцягу быў прыняты 13 сакавіка 1953 году ўказам Прэзыдыўма ВС КФССР. Новы сьцяг складаўся з трох няроўнашырокіх каляровых палос (зьверху ўніз): чырвонай (19/30 шырыні палотнішчу), блакітнай (1/6 шырыні), і зялёнай (1/5 шырыні). У верхнім левым куце палотнішчу, на чырвонай паласе, знаходзіўся залаты малюнак сярпа і молата з контурам пяціканцовай зоркі над ім. Надпісаў на сьцягу зараз не было.

Блакітны і зялёны колеры на сьцягу сымбалізавалі мясцовыя асаблівасьці рэспублікі. Блакітны колер сымбалізаваў рэкі і азёры, а зялёны — лясы.

1 верасьня 1953 году былі прынятыя зьмены артыкула 118 канстытуцыі рэспублікі.

## Крыніца
* Гісторыя сьцягоў Карэліі на сайце «Вэксіляграфія»

Катэгорыя:Гісторыя Карэліі
Катэгорыя:Сьцягі рэспублік СССР
Катэгорыя:Карэла-Фінская ССР
Лужасянка

**Лужася́нка**, **Лужасьнянка** — рака ў Гарадоцкім і Віцебскім раёнах Беларусі, правы прыток ракі Дзьвіны. Даўжыня 32 км. Плошча вадазбору 700 км². Выдатак вады ў вусьці 4,6 м³/с. Сярэдні нахіл воднай паверхні 0,9‰.

## Асноўныя прытокі
* *Правыя*: Громаць, Кабішчанка, Храпаўлянка
* *Левыя*: Волкунь

## Агульныя зьвесткі
Выцякае з возера Вымна на поўнач ад вёскі Хабаты Гарадоцкага раёну, цячэ ў межах Гарадоцкага ўзвышша, вусьце каля чыгуначнай станцыі і вёскі Лужасна за 2 км ад паўночна-заходняй ускраіны Віцебску.

Даліна скрынкападобная, на вялікім працягу вузкая, шырынёй 200—400 м. Абалона двухбаковая і перарывістая, часам адсутнічае; шырыня 80—100 м. Рэчышча зьвілістае, шырынёй 12—20 м, у вярхоўі 5 м.

## Крыніцы

## Літаратура
*  С. 226

Катэгорыя:Прытокі Дзьвіны
Катэгорыя:Рэкі Гарадоцкага раёну
Катэгорыя:Рэкі Віцебскага раёну
Лучайка

Назву **Лучайка** маюць:

* Лучайка — рака ў Глыбоцкім і Шаркоўшчынскім раёнах Віцебскай вобласьці, левы прыток ракі Мнюта, басэйн Дзьвіны
* Лучайка — рака ў Пастаўскім раёне Віцебскай вобласьці, правы прыток ракі Мядзелка, басэйн Дзьвіны
* Лучайка — вёска ў Глыбоцкім раёне Віцебскай вобласьці
* Лучайка — вёска ў Шаркоўшчынскім раёне Віцебскай вобласьці
Лучайка (прыток Мнюты)

**Луча́йка** — рака ў Беларусі, левы прыток ракі Мнюты (басэйн Дзьвіны). Цячэ ў Глыбоцкім і Шаркоўшчынскім раёнах Віцебскай вобласьці. Даўжыня 21 км. Плошча вадазбору 121 км². Сярэдні нахіл воднай паверхні 1,9‰.

Выцякае з возера Сельцаў за 0,9 км на поўнач ад вёскі Гаравых 2 Глыбоцкага раёну, вусьце за 0,5 км на захад ад вёскі Жукоў Ложных Шаркоўшчынскага раёну. Мае каналізаванае рэчышча ад вытоку на працягу 2,5 км і ўгору ад вусьця на працягу 5,7 км.

## Крыніцы

## Літаратура
*  С. 229

Катэгорыя:Басэйн Дзьвіны
Катэгорыя:Рэкі Глыбоцкага раёну
Катэгорыя:Рэкі Шаркоўшчынскага раёну
Лукомка

**Луко́мка**, **Лукамка**, **Уюно́к** — рака ў Беларусі, правы прыток ракі Вулы (басэйн Дзьвіны). Цячэ ў Чашніцкім раёне Віцебскай вобласьці. Даўжыня 53 км. Плошча вадазбору 831 км². Выдатак вады ў вусьці 5,4 м³/с. Сярэдні нахіл воднай паверхні 0,7‰.

## Асноўныя прытокі
* *Правыя*: Югна

## На рацэ
* *[[Горад|Места]]*: Чашнікі
* *Гістарычнае места*: Лукомаль
* *Вадасховішчы*: Лукомскае

## Агульныя зьвесткі
Выцякае з Лукомскага возера каля места Новалукомля, цячэ ўздоўж усходняй ускраіны Лукомскага ўзвышша Чашніцкай раўнінай, вусьце ў межах места Чашнікаў.

Даліна трапэцападобная, шырыня яе 400—600 м, у ніжняй плыні да 5 км. Абалона перарывістая, у вярхоўі і вусьцевай частцы забалочаная; шырыня 200—500 м, на забалочаных дзялянках да 1,6 км. Рэчышча моцназьвілістае, шырынёй 15—20 м у верхняй плыні, 8—12 м на астатнім працягу.

Найвышэйшы ўзровень разводзьдзя ў пачатку красавіка, сярэдняя вышыня над межанным узроўнем 1,1 м. Замярзае ў сярэдзіне лістапада, крыгалом у канцы сакавіка. Веснавы ледаход 8 дзён. Каля вёскі Рудніцы Лукомскае вадасховішча.

## Крыніцы

## Літаратура
*  С. 227.
* Природа Белоруссии: Попул. энцикл. / БелСЭ; Редкол.: И. П. Шамякин (гл.ред.) и др. — Мн.: БелСЭ, 1986. — 599 с., 40 л. ил.
* Ресурсы поверхностных вод СССР. Описание рек и озёр и расчёты основных характеристик их режима. Т. 5. Белоруссия и Верхнее Поднепровье. Ч. 1-2. — Л., 1971.

Катэгорыя:Басэйн Дзьвіны
Катэгорыя:Рэкі Чашніцкага раёну
Луконіца (рака)

**Луко́ніца** — рака ў Беларусі, левы прыток ракі Шчары (басэйн Нёману). Цячэ ў Слонімскім, Зэльвенскім і Мастоўскім раёнах Гарадзенскай вобласьці. Даўжыня 32 км. Плошча вадазбору 195 км². Выдатак вады ў вусьці 1,1 м³/с. Сярэдні нахіл воднай паверхні 2‰.

На рацэ стаіць гістарычнае мястэчка Луконіца.

Пачынаецца на паўднёвым захадзе ад вёскі Плаўскіх Слонімскага раёну, цячэ ў межах Слонімскага ўзвышша, упадае ў Шчару на поўнач ад вёскі Дубраўкі Мастоўскага раёну. Ёсьць невялікія прытокі (левыя), у нізоўі прымае сьцёк з мэліярацыйных каналаў.

Даліна выразная, трапэцападобная, у верхняй і ніжняй плыні вузкая, зьвілістая, шырынёй 200—900 м. Абалона забалочаная, вузкая, яе шырыня 100—500 м. Рэчышча ў верхняй плыні зьвілістае, на працягу 15 км каналізаванае: за 1 км на поўдзень ад вёскі Ярнева ўгару плыньню (1,5 км) і ад вёскі Пруду да вусьця (13,5 км). Берагі стромкія і абрывістыя. Схілы спадзістыя і мерна стромкія, парэзаныя далінамі прытокаў і ярамі.

## Крыніцы

## Літаратура
* 

Катэгорыя:Басэйн Нёману
Катэгорыя:Рэкі Слонімскага раёну
Катэгорыя:Рэкі Зэльвенскага раёну
Катэгорыя:Рэкі Мастоўскага раёну
Ячменек

**Ячменек** — возера ў Мядзельскім раёне Менскай вобласьці Беларусі. Уваходзіць у склад Блакітных азёр.

Возера належыць да басэйну ракі Страча і знаходзіцца на тэрыторыі ляндшафтнага заказьніка «Блакітныя азёры».

Назва возера паходзіць ад формы католавіны вадаёму, якая нагадвае ячменнае зярнятка.

Сярэдняя глыбіня возера складае 3,6 мэтру, максымальная — 8 мэтраў. Даўжыня Ячменека складае прыблізна 200 мэтраў, плошча — каля 2 гектараў. Катлівіна характарыхуецца крутымі схіламі.

У возеры і прыбярэжнай тэрыторыі расьце рэдкі від расьлінаў — меч-трава.

З возера Ячменек выцякае ручай у возера Глубелька. Возера знаходзіцца ў забалочаным лесе, прытокі ў яго адсутнічаюць.

Празрыстасьць вады высокая, аднак мінэралізацыя падвышаная і складае больш за 300 мг/л.

Катэгорыя:Блакітныя азёры
Катэгорыя:Азёры Мядзельскага раёну
Герб Армянскай ССР

**Герб Армянскай ССР**&nbsp;— дзяржаўны сымбаль Армянскай Савецкай Сацыялістычнай Рэспублікі. Герб Армянскай ССР грунтуецца на гербе Савецкага Саюзу.

## Гісторыя
Канстытуцыя, прынятая I зьездам Саветаў Армэніі 2 лютага 1922 году, зацьвердзіла апісаньне гербу Армэніі. Герб уяўляў сабой малюнак хрыбтоў Вялікага і Малога Масіса (Арарата), над якімі ў прамянях узыходзячага сонцу разьмяшчаліся серп і молат, у падножжа&nbsp;— куст вінаграду з лазой і лісьцем, каласы пшаніцы, галінкі масьліны. Вакол гербу на палях разьмяшчаліся надпісы на армянскай мове «Сацыялістычная Савецкая Рэспубліка Армэнія» і «*[[Пралетарыі ўсіх краін, яднайцеся!]]*» Малюнак гербу выканалі Мартырас Сар’ян і Акоп Каджаян.

Назва рэспублікі па-армянску на гербе 1922 году чыталася як «*hАйастани Социалистакан Хорhрдайин hАнрапетутюн*» (Сацыялістычная Савецкая Рэспубліка Армэнія). 3 красавіка 1927 году V зьезд Саветаў ССР Армэніі прыняў новую рэдакцыю Канстытуцыі, паводле якой было зьменена назва на «Армянская ССР» і абрэвіятура гэтай назвы на армянскай мове была ўключаная ў герб Армянскай ССР замест раней існавалай поўнай назвы.

Пасьля скасаваньня Закаўкаскай Сацыялістычнай Фэдэратыўнай Савецкай Рэспублікі (ЗСФСР) і ўваходжаньні Армянскай ССР непасрэдна ў склад СССР на 23 сакавіка 1937 году Надзвычайным IX зьезьдзе Рад Армянскай ССР была прынятая новая Канстытуцыя. Герб быў некалькі зьменены: аліўкавы вянок заменены хлебнымі каласамі, выдалены з малюнка кружэлка ўзыходзячага сонца і яго прамяні, серп і молат сталі асьвятляцца пяціканцовай зоркай, вакол гербу разьмяшчаліся надпісы «*Армянская Савецкая Сацыялістычная Рэспубліка*» (на армянскай мове), а ўнізе гербу: «*Пралетарыі ўсіх краін, яднайцеся!*» (на армянскай і расейскай мовах).

З 1937 па 1940 году надпіс на гербе чыталася па-армянску як «*hАйкакан Хорhрдайин Социалистакан hАнрапетутюн*» (Армянская Савецкая Сацыялістычная Рэспубліка). У 1940 годзе армянскія тэрміны «савецкая» і «рэспубліка» былі зьмененыя. Новы варыянт назвы рэспублікі па-армянску: «*hАйкакан Советакан Социалистакан Республика*». З 1966 году ізноў сталі перакладаць па-старому слова «Рэспубліка» і да канца існаваньня Армянскай ССР і першы час у Рэспублікі Армэнія на гербе была надпіс «hАйкакан Советакан Социалистакан hАнрапетутюн».

## Апісаньне
Артыкул 120 Канстытуцыі Армянскай ССР апісваў герб рэспублікі так:


Дзяржаўны герб Армянскай Савецкай Сацыялістычнай Рэспублікі складаецца з малюнка Вялікага і Малога Арарата, зьверху серп і молат на пяціканцовай зорцы, акружанай прамянямі. У падножжа гор куст вінаградніку з лазой і лісьцем, справа і зьлева каласы пшаніцы. Вакол гербу на палях надпіс на армянскай мове «*Армянская Савецкая Сацыялістычная Рэспубліка*». Унізе на чырвоным фоне надпіс на чырвоным фоне на армянскай і расейскай мовах «*Пралетарыі ўсіх краін, яднайцеся!*»


У Канстытуцыі 1977 году было ўдакладнена, што прамяні на гербе сонечныя.

## Глядзіце таксама
* Герб Армэніі
* Сьцяг Армянскай ССР

Катэгорыя:Гербы рэспублік СССР
Катэгорыя:Армянская ССР
Катэгорыя:Дзяржаўныя сымбалі Армэніі
Імшарац

**Імшарац** (**Амшарнік**) — возера ў Мядзельскім раёне Менскай вобласьці Беларусі. Уваходзіць у склад Блакітных азёр.

Возера належыць да басэйну ракі Страча і знаходзіцца на тэрыторыі ляндшафтнага заказьніка «Блакітныя азёры». 

Возера вядомае сваёй мяккай вадой.

## Галерэя

Растения на болоте Имшарец.jpg|Расьліннасьць на Імшарцы (2017 год)


Катэгорыя:Блакітныя азёры
Катэгорыя:Азёры Мядзельскага раёну
Герб Грузінскай ССР

**Герб Грузі́нскай ССР** — рэспубліканскі сымбаль Грузінскай ССР. Зацьверджаны 28 лютага 1922 году дэкрэтам Рэўкаму ССР Грузіі. 

Дзяржаўны герб Грузінскай ССР складаецца з круглага чырвонага поля, у верхняй частцы якога намаляваная сьвятлівая пяціканцовая зорка зь якой распасьціраюцца па ўсім полі прамянямі. Унізе — сьнежны хрыбет блакітнага колеру. На правым боку — залатыя каласы і на левай — залатыя лозы зь вінаграднымі гронкамі. Канцы каласоў і лоз пераплеценыя паміж сабой у падставы хрыбта ў ніжняй частцы поля. Вялікую частку сярэдзіны займае малюнак залатога сярпа і молата, якія ўпіраюцца ў сьвятлівую зорку, унізе — у вяршыню хрыбта, а па баках — у каласы і лозы. Вакол поля зьмешчаны надпіс на грузінскай, абхаскай і расейскай мовах: «Пралетарыі ўсіх краін, яднайцеся!». Герб абрамлены вакол узорам з арнамэнтаў у грузінскім стылі.


Герб быў скасаваны 11 сьнежня 1990 году.

## Глядзіце таксама
* Сьцяг Грузінскай ССР
* Гімн Грузінскай ССР
* Герб Грузіі
* Гімн Грузіі
* Сьцяг Грузіі

Грузінская ССР
Катэгорыя:Грузінская ССР
Катэгорыя:Дзяржаўныя сымбалі Грузіі
Лынтупка (прыток Гаўі)

**Лы́нтупка** — рака ў Беларусі, правы прыток ракі Гаўі (басэйн Нёману). Цячэ ў Івейскім раёне Гарадзенскай вобласьці. Даўжыня 6,5 км. 

Пачынаецца за 1 км на паўночны захад ад вёскі Лынтупаў, упадае ў Гаўю на поўнач ад вёскі Баравікоў. Ад вытоку на працягу 1,5 км каналізаваная.

## Крыніцы

## Літаратура
* 

Катэгорыя:Басэйн Нёману
Катэгорыя:Рэкі Івейскага раёну
Лынтупка (прыток Страчы)

**Лы́нтупка** — рака ў Беларусі, правы прыток ракі Страчы (басэйн Нёману). Цячэ ў Пастаўскім раёне Віцебскай вобласьці і Мядзельскім раёне Менскай вобласьці. Даўжыня 23 км. Плошча вадазбору 57 км². Сярэдні нахіл воднай паверхні 2,5‰.

На рацэ стаіць мястэчка Лынтупы.

Пачынаецца каля вёскі Вялічкаў Пастаўскага раёну, цячэ лясістымі схіламі Сьвянцянскіх градаў, упадае ў Страчу за 1 км на захад ад возера Балдуку. Сярод парку ў мястэчку Лынтупах на рацэ 4 сажалкі, злучаныя каналамі.

## Крыніцы

## Літаратура
* 

Катэгорыя:Басэйн Вяльлі
Катэгорыя:Рэкі Пастаўскага раёну
Катэгорыя:Рэкі Мядзельскага раёну
Герб Кіргіскай ССР

**Герб Кіргіскай ССР** — дзяржаўны сымбаль Кіргіскай Савецкай Сацыялістычнай Рэспублікі. Герб Кіргіскай ССР грунтуецца на гербе Савецкага Саюзу. Быў прыняты 23 сакавіка 1937 году па Канстытуцыі рэспублікі на Надзвычайным V зьездзе Рад Кіргіскай ССР.

Артыкул 115 Х разьдзелу Канстытуцыі Кіргіскай ССР абвяшчаў:


Дзяржаўны герб Кіргіскай Савецкай Сацыялістычнай Рэспублікі складаецца з сярпа і молата. Над імі горны ланцуг з узыходзячым сонцам у блакітнай арцы. Арка апраўленая вянком − з правага боку каласы пшаніцы, з левай галінка бавоўніка. Вянок перавіт чырвонай стужкай, у сярэдняй частцы надпіс на кыргыскай і расейскай мовах: «Пралетарыі ўсіх краін, яднайцеся!» На канцы стужкі на кыргыскай мове: «Кыргыз ССР».


Герб зьяўляўся дзяржаўным сымбалям Кыргыстану да прыняцьця ў 1992 годзе сучаснага гербу.

## Глядзіце таксама
* Герб Кыргыстану
* Сьцяг Кіргіскай ССР

Катэгорыя:Гербы рэспублік СССР
Катэгорыя:Кіргіская ССР
Катэгорыя:Дзяржаўныя сымбалі Кыргыстану
Люта

Назву **Люта** маюць:

## Населеныя пункты
### [[Беларусь]]
* Люта — вёска ў Берасьцейскім раёне Берасьцейскай вобласьці

## Рэкі
### [[Беларусь]]
* Люта — рака ў Лунінецкім раёне Берасьцейскай вобласьці

## Глядзіце таксама
* Лютавічы
* Лютаўка 
* Лютаўцы 
* Лютка 
* Лютня 
* Люты 
* Лютыя 
* Люцец 
* Люціна
* Люцінск
* Люціны
* Люцькава
Люта (рака)

**Лю́та** (у высокай плыні — **Петрашэ́ўская канава**) — рака ў Лунінецкім раёне Берасьцейскай вобласьці, правы прыток ракі Лані (басэйн Дняпра). Даўжыня 20 км.

Пачынаецца з Агараджальнага канала за 9,5 км на паўночны ўсход ад вёскі Барсукова, вусьце каля вёскі Мокрава. Мае каналізаванае рэчышча.

## Крыніцы

## Літаратура
*  С. 233

Катэгорыя:Басэйн Прыпяці
Катэгорыя:Рэкі Лунінецкага раёну
Герб Летувіскай ССР

**Герб Летувіскай ССР** — дзяржаўны сымбаль Летувіскае Савецкай Сацыялістычнай Рэспублікі. Грунтуецца на гербе СССР. Ён уяўляў сабой малюнак залатога сярпа і молата ў залатых прамянях сонца на белым фоне, апраўленага каласамі і дубовым лісьцем, якія абвітыя чырвонымі стужкамі з надпісамі зьлева на летувіскай «*Visų šalių proletarai, vienykitės!*» і справа на расейскай мовах «Пролетарии всех стран, соединяйтесь!». У верхняй частцы гербу разьмяшчалася пяціканцовая зорка, у ніжняй яго часткі — літары на чырвонай стужцы «*LTSR*». Становішча аб гербе было замацавана ў 167 артыкуле Канстытуцыі Летувіскай ССР ад 20 красавіка 1978 году.

## Глядзіце таксама
* Герб Летувы
* Сьцяг Летувіскай ССР

## Крыніцы

## Вонкавыя спасылкі

Летувіская ССР
Катэгорыя:Летувіская ССР
Катэгорыя:Дзяржаўныя сымбалі Летувы
Акунёк

**Акунёк** — возера ў Мядзельскім раёне Менскай вобласьці Беларусі. Уваходзіць у склад Блакітных азёр. Знаходзіцца на тэрыторыі ляндшафтнага заказьніка «Блакітныя азёры». Належыць да Балдуцкай групы азёр.

Возера належыць да басэйну ракі Страча.

Акунёк вядомы сваёй мяккай вадой.

## Вонкавыя спасылкі

Катэгорыя:Блакітныя азёры
Катэгорыя:Азёры басэйну Вяльлі
Катэгорыя:Азёры Мядзельскага раёну
Лучайка (прыток Мядзелкі)

**Луча́йка** — рака ў Пастаўскім раёне Віцебскай вобласьці, правы прыток ракі Мядзелкі (басэйн Дзьвіны). Даўжыня 46 км. Плошча вадазбору 258 км². Выдатак вады ў вусьці 2 м³/с. Сярэдні нахіл воднай паверхні 0,9‰.

Прытокі — невялікія ручаі і мэліярацыйныя каналы.

## Агульныя зьвесткі
Выцякае з возера Лучай за 1,5 км на паўночны захад ад вёскі Гаўрылавічы, цячэ паўднёва-заходняй часткай Полацкай нізіны, вусьце каля вёскі Маскалішкі.

Даліна пераважна трапэцападобная. Абалона двухбаковая, у высокай і сярэдняй плыні большай часткай забалочаная; шырыня яе 500—600 м, у нізкай плыні звужваецца да 100—200 м. Рэчышча зьвілістае, паміж вёскамі Баранавічы — Лапосі на працягу 16 км каналізаванае.

## Крыніцы

## Літаратура
*  С. 229

Катэгорыя:Басэйн Дзьвіны
Катэгорыя:Рэкі Пастаўскага раёну
Герб Латвійскай ССР

**Герб Латві́йскай ССР** — дзяржаўны сымбаль Латвійскай Савецкай Сацыялістычнай Рэспублікі. Грунтуецца на гербе СССР. Ён уяўляе сабой малюнак сярпа і молата ў прамянях узыходзячага сонцу і ў апраўленьні каласоў; у верхняй частцы гербу — пяціканцовая зорка; у ніжняй частцы — мора і на стужцы, якая ўвінае каласы, надпісы: на латыскай мове — у цэнтры — «Latvijas PSR» і па баках — «Visu zemju proletārieši, savienojieties!» і на расейскай мове — «Пролетарии всех стран, соединяйтесь!»

Герб Латвійскай ССР быў прыняты 25 жніўня 1940 году ўрадам Латвійскай ССР, заменены ў 1990 годзе на цяперашні герб Латвіі, які быў першапачаткова прыняты ў 1918 годзе.

## Глядзіце таксама
* Герб Латвіі
* Сьцяг Латвійскай ССР

Катэгорыя:Гербы рэспублік СССР
Катэгорыя:Латвійская ССР
Катэгорыя:Дзяржаўныя сымбалі Латвіі
Герб Малдаўскай ССР

**Герб Малда́ўскай ССР** — дзяржаўны сымбаль Малдаўскай Савецкай Сацыялістычнай Рэспублікі. Герб МССР грунтуецца на гербе Савецкага Саюзу. Паводле 167-га артыкулу Канстытуцыі Малдаўскай ССР, прынятай 15 красавіка 1978 году:


Дзяржаўны герб Малдаўскай Савецкай Сацыялістычнай Рэспублікі ўяўляе сабой малюнак сярпа і молата ў прамянях Сонца і ў апраўленьні каласоў і катахаў кукурузы з гірляндай з гронкаў вінаграду і плёну, з надпісамі на чырвонай стужцы: унізе «РССМ», на правым боку на расейскай мове «Пролетарии всех стран, соединяйтесь!», на левай — на малдаўскай мове «Пролетарь дин тоате цэриле, уници-вэ!» У верхняй частцы гербу — пяціканцовая зорка.


## Глядзіце таксама
* Герб Малдовы
* Сьцяг Малдаўскай ССР
* Герб Прыднястроўя

## Крыніцы

Катэгорыя:Гербы рэспублік СССР
Катэгорыя:Малдаўская ССР
Катэгорыя:Дзяржаўныя сымбалі Малдовы
Лютая

**Лю́тая** — рака ў Полацкім раёне Віцебскай вобласьці, правы прыток ракі Палаты (басэйн Дзьвіны). Даўжыня 7 км.

Пачынаецца за 2,5 км на паўночны захад ад вёскі Алёшча, вусьце за 4 км на захад ад вёскі Малое Сітна. Цячэ лясістай мясцовасьцю.

## Крыніцы

## Літаратура
*  С. 233

Катэгорыя:Басэйн Дзьвіны
Катэгорыя:Рэкі Полацкага раёну
Мажа

**Ма́жа** — рака ў Беларусі, правы прыток ракі Морачы (басэйн Дняпра). Цячэ ў Капыльскім раёне Менскай вобласьці. Даўжыня 40 км. Плошча вадазбору 319 км². Выдатак вады ў вусьці 1,4 м³/с. Сярэдні нахіл воднай паверхні 1,3%.

На рацэ стаіць гістарычнае мястэчка Цімкавічы.

Пачынаецца за 3 км на ўсход ад места Капылю, цячэ празь яго (на рацэ ў межах места сажалкі плошчай 22 га і 11 га) у межах Капыльскай грады і Клецкай раўнінай. Вусьце каля паўночнай ускраіны вёскі Семежава.

Даліна скрынкападобная, месцамі трапэцападобная, шырынёй 0,3—0,5 км. Абалона пераважна двухбаковая (шырыня 0,25—0,4 км), месцамі забалочаная. Шырыня рэчышча 2—5 м. На рацэ Цімкавіцкае вадасховішча.

## Крыніцы

## Літаратура
*  С. 235.
* Природа Белоруссии: Попул. энцикл. / БелСЭ; Редкол.: И. П. Шамякин (гл.ред.) и др. — Мн.: БелСЭ, 1986. — 599 с., 40 л. ил.
* Ресурсы поверхностных вод СССР. Описание рек и озёр и расчёты основных характеристик их режима. Т. 5. Белоруссия и Верхнее Поднепровье. Ч. 1—2. — Л., 1971.

Катэгорыя:Басэйн Прыпяці
Катэгорыя:Рэкі Капыльскага раёну
Мажанка

**Мажа́нка** — рака ў Беларусі, правы прыток ракі Бярэзіны (басэйн Дняпра). Цячэ ў Докшыцкім раёне Віцебскай вобласьці. Даўжыня 11 км. Плошча вадазбору 55 км². Сярэдні нахіл воднай паверхні 2,3‰.

Пачынаецца за 1,5 км на захад ад мястэчка Бягомлю, вусьце за 2 км на ўсход ад вёскі Вускром’я. Мае каналізаванае рэчышча на працягу 4 км (1 км на паўночны захад ад вёскі Вускром′е — вусьце).

## Крыніцы

## Літаратура
* 

Катэгорыя:Басэйн Дняпра
Катэгорыя:Рэкі Докшыцкага раёну
Герб Расейскай СФСР

**Герб Расейскай СФСР** — дзяржаўны сымбаль Расейскай Савецкай Фэдэратыўнай Сацыялістычнай Рэспублікі.

Дзяржаўны герб Расейскай Савецкай Фэдэратыўнай Сацыялістычнай Рэспублікі ўяўляе сабой малюнак сярпа і молата на чырвоным фоне, у прамянях сонца і ў апраўленьні каласоў, з надпісам: «РСФСР» і «Пролетарии всех стран, соединяйтесь!» (). У верхняй частцы гербу — пяціканцовая зорка.

У каляровым малюнку Дзяржаўнага гербу Расейскай Савецкай Фэдэратыўнай Сацыялістычнай Рэспублікі серп і молат, сонца і каласы залатыя; зорка чырвоная, апраўленая залатой аблямоўкай.

## Гісторыя гербу
На праектных варыянтах гербу замест сярпа быў намаляваны меч. Паводле Бонч-Бруевіча, Ленін асабіста загадаў зьмяніць герб, сказаўшы: «*Меч — ня наша эмблема*».

* Герб упершыню быў апісаны ў канстытуцыі РСФСР 1918 году:

Герб Расейскай Сацыялістычнай Фэдэратыўнай Савецкай Рэспублікі складаецца з малюнкаў на чырвоным фоне ў прамянях сонца залатых сярпа і молата, зьмешчаных крыж-накрыж дзяржальнямі дадолу, акружаных вянком з каласоў і з надпісам: «Расейская Сацыялістычная Фэдэратыўная Савецкая Рэспубліка» і «Пралетарыі ўсіх краін, яднайцеся!»

* З 1920 году на шчыце сталі зьмяшчаць скарочаную назву дзяржавы: «Р.С.Ф.С.Р.».
* У 1954 годзе па новых правілах артаграфіі з абрэвіятуры «Р.С.Ф.С.Р.» былі прыбраныя кропкі.
* У 1978 годзе над шчытом была дададзеная пяціканцовая чырвоная зорка.

## Крыніцы

## Глядзіце таксама
* Герб Расеі
* Сьцяг Расейскай СФСР

## Вонкавыя спасылкі

Расейская СФСР
Катэгорыя:РСФСР
Катэгорыя:Дзяржаўныя сымбалі Расеі
Глухое

Назву **Глухое** маюць:

* Глухое — возера ў Мядзельскім раёне Менскай вобласьці, у басэйне ракі Страчы
* Глухое — вёска ў Ігуменскім раёне Менскай вобласьці
Маконь

**Мако́нь** — рака ў Смалявіцкім і Ігуменскім раёнах Менскай вобласьці, левы прыток ракі Вушы (басэйн Дняпра). Даўжыня 17 км. Плошча вадазбору 71 км². Сярэдні нахіл воднай паверхні 0,8‰.

Пачынаецца за 2 км на паўночны ўсход ад вёскі Кляньнік Смалявіцкага раёну, вусьце на паўднёвай ускраіне вёскі Раваніцкая Слабада Ігуменскага раёну. Мае каналізаванае рэчышча на працягу 5 км (выток — 2 км на паўднёвы ўсход ад вёскі Забалоцьце Смалявіцкага раёну).

## Крыніцы

## Літаратура
*  С. 236

Катэгорыя:Басэйн Дняпра
Катэгорыя:Рэкі Смалявіцкага раёну
Катэгорыя:Рэкі Ігуменскага раёну
Малінаўка (рака)

**Малі́наўка**, **Крыва́я** — рака ў Талачынскім раёне Віцебскай вобласьці, левы прыток ракі Друці (басэйн Дняпра). Даўжыня 16 км. Плошча вадазбору 109 км². Сярэдні нахіл воднай паверхні 2,2‰.

Пачынаецца за 1,5 км на поўнач ад вёскі Скавышкі, вусьце на паўднёвай ускраіне места Талачына. Мае каналізаванае рэчышча на працягу 8 км (ад вытоку да паўднёвай ускраіны вёскі Лісоўшчына).

## Крыніцы

## Літаратура
*  С. 237

Катэгорыя:Басэйн Дняпра
Катэгорыя:Рэкі Талачынскага раёну
Малка

**Ма́лка** — рака ў Лагойскім раёне Менскай вобласьці, правы прыток ракі Дзьвінасы (прыток Вяльлі, басэйн Нёману). Даўжыня 11 км. Плошча вадазбору 24 км². Сярэдні нахіл воднай паверхні 5,5‰.

Пачынаецца за 1,5 км на паўночны ўсход ад вёскі Адрубак, цячэ ў межах Менскага ўзвышша, пры ўтоку ў Дзьвінасу мястэчка Плешчаніцы. На працягу 4,1 км мае каналізаванае рэчышча: ад вытоку да вёскі Адрубак (2,5 км), ад вусьця ўгару на працягу 1,6 км.

## Крыніцы

## Літаратура
*  С. 237

Катэгорыя:Басэйн Вяльлі
Катэгорыя:Рэкі Лагойскага раёну
Герб Узбэцкай ССР

**Герб Узбэцкай ССР** — дзяржаўны сымбаль Узбэцкай Савецкай Сацыялістычнай Рэспублікі. Герб Узбэцкай ССР грунтуецца на гербе Савецкага Саюзу. Першы варыянт гербу быў прыняты 14 лютага 1937 году ўрадам Узбэцкай ССР.

У артыкуле 178 Канстытуцыі Ўзбэцкай ССР было сказанае:


Дзяржаўны герб Узбэцкай Савецкай Сацыялістычнай Рэспублікі ўяўляе сабой малюнак у прамянях сонца сярпа і молата, акружаных вянком, якія складаюцца справа з каласоў пшаніцы і злева − з галінак бавоўніка з колерамі і расчыненымі скрыначкамі бавоўны; у верхняй частцы гербу знаходзіцца пяціканцовая зорка; унізе намаляваная частка зямнога шару. На стужцы вянка надпісы: зьлева − на ўзбэскай, справа − на расейскай мовах «Пралетарыі ўсіх краін, яднайцеся!» Унізе на банце стужкі надпіс «УзССР».

 
Герб зьяўляўся дзяржаўным сымбалям Узбэкістану да прыняцьця ў 1992 годзе сучаснага гербу.

## Глядзіце таксама

* Герб Узбэкістану
* Сьцяг Узбэцкай ССР

Катэгорыя:Гербы рэспублік СССР
Катэгорыя:Узбэцкая ССР
Катэгорыя:Дзяржаўныя сымбалі Ўзбэкістану
Малы Перакоп

**Малы́ Перако́п** — рака ў Мядзельскім раёне Менскай вобласьці, правы прыток ракі Вялікага Перакопу (басэйн Нёману). Даўжыня 13 км. Пачынаецца за 2,5 км на ўсход ад вёскі Канстанцінава, цячэ пераважна сярод лесу, упадае ў Вялікі Перакоп за 1,5 км на паўднёвы ўсход ад вёскі Шэметава. На ўсім працягу каналізаваная. У вярхоўі прымае сьцёк з мэліярацыйных каналаў.

## Літаратура
*  С. 239

Катэгорыя:Басэйн Вяльлі
Катэгорыя:Рэкі Мядзельскага раёну
Герб Эстонскай ССР

**Герб Эстонскай ССР** — дзяржаўны сымбаль Эстонскай Савецкай Сацыялістычнай Рэспублікі. Герб ЭССР грунтуецца на гербе Савецкага Саюзу. Быў прыняты 25 жніўня 1940 году пасьля ўступу Эстоніі ў склад СССР. У артыкуле 116-й Канстытуцыі Эстонскай ССР было сказанае:


Дзяржаўны герб Эстонскай Савецкай Сацыялістычнай Рэспублікі складаецца з малюнка ў прамянях узыходзячага сонца сярпа і молата, акружанага вянком, які складаецца зьлева — зь іглічных галін і справа — з жытніх каласоў. Абедзьве палоўкі вянка абвітыя чырвонай стужкай з надпісамі на эстонскай і расейскай мовах: «Пралетарыі ўсіх краін, яднайцеся!» і ніжэй «Eesti NSV». Наверсе герба знаходзіцца пяціканцовая зорка.


Герб зьяўляўся дзяржаўным сымбалям Эстоніі да вынахаду яе са складу СССР 7 жніўня 1990 году.

## Глядзіце таксама
* Герб Эстоніі
* Сьцяг Эстонскай ССР

Катэгорыя:Гербы рэспублік СССР
Катэгорыя:Эстонская ССР
Катэгорыя:Дзяржаўныя сымбалі Эстоніі
Мёртвае возера

**Мёртвае** — невялікае возера ў Мядзельскім раёне Менскай вобласьці Беларусі. Уваходзіць у склад Блакітных азёр. Знаходзіцца на тэрыторыі ляндшафтнага заказьніка «Блакітныя азёры». Уваходзіць у Балдуцкую групу азёр.

Возера належыць да басэйну ракі Страча.

Катлавіну возера ўтварае паласа верхавога балота, а таму ў ваду не трапляюць мінэральныя рэчывы. Мінэралізацыя возера не перавышае 50—60 мг/л. Возера адкрытае з усіх бакоў. На мелкаводзьдзі водныя расьліны не распаўсюджаныя. Рыба ў возеры практычна адсутнічае. З гэтай прычыны возера атрымала сваю назву.

Катэгорыя:Блакітныя азёры
Катэгорыя:Азёры Мядзельскага раёну
Малыш

**Малы́ш** — рака ў Беларусі, правы прыток ракі Друці (басэйн Дняпра). Цячэ ў Бялыніцкім раёне Магілёўскай вобласьці. Даўжыня 29 км. Плошча вадазбору 234 км². Сярэдні нахіл воднай паверхні 1‰.

Асноўны прыток — рака Ліпаўка (левы).

Пачынаецца на ўсходняй ускраіне вёскі Падкрэжніку, вусьце за 0,5 км на поўдзень ад вёскі Вугольшчыны. Цячэ ў межах Цэнтральнабярэзінскай раўніны. Мае каналізаванае рэчышча на працягу 2,4 км (ад вёскі Макаўкі ўніз плыньню).

## Крыніцы

## Літаратура
* 
* Природа Белоруссии: Попул. энцикл. / БелСЭ; Редкол.: И. П. Шамякин (гл.ред.) и др. — Мн.: БелСЭ, 1986. — 599 с., 40 л. ил.
* Ресурсы поверхностных вод СССР. Описание рек и озёр и расчёты основных характеристик их режима. Т. 5. Белоруссия и Верхнее Поднепровье. Ч. 1—2. — Л., 1971.

Катэгорыя:Басэйн Дняпра
Катэгорыя:Рэкі Бялыніцкага раёну
Герб Карэла-Фінскай ССР

**Герб Карэла-Фінскай ССР** — дзяржаўны сымбаль Карэла-Фінскай 
Савецкай Сацыялістычнай Рэспублікі. Герб КФССР грунтуецца на гербе Савецкага Саюзу. 

Дзяржаўны герб Карэла-Фінскай Савецкай Сацыялістычнай Рэспублікі ўяўляе сабой малюнак сярпа і молата, лясы, рэкі і гор у прамянях узыходзячага сонцу і ў апраўленьні жытных і хваёвых галін. Надпісы «Карэла-Фінская ССР» і «Пралетарыі ўсіх краін, яднайцеся!» на расейскай і фінскай мовах. У верхняй частцы гербу — пяціканцовая зорка.

Герб прыняты ў 1940 г. пры ўтварэньні саюзнай рэспублікі, скасаваны ў 1956 г. пры пераўтварэньні Карэла-Фінскай ССР у Карэльскую АССР у складзе РСФСР.

## Глядзіце таксама
* Сьцяг Карэла-Фінскай ССР
* Герб Карэліі
* Сьцяг Карэліі

Катэгорыя:Гербы рэспублік СССР
Катэгорыя:Рэспубліка Карэлія
Катэгорыя:Карэла-Фінская ССР
Вільчынія

**Вільчынія** (**Ільгінія**, **Ільшнія**) — возера ў Мядзельскім раёне Менскай вобласьці Беларусі. Уваходзіць у склад Блакітных азёр.

Возера належыць да басэйну ракі Страчы і знаходзіцца на тэрыторыі ляндшафтнага заказьніка «Блакітныя азёры».

Возера знаходзіцца ў забалочанай нізіне.

Катэгорыя:Блакітныя азёры
Катэгорыя:Азёры басэйну Вяльлі
Катэгорыя:Азёры Мядзельскага раёну
Маціца (рака)

**Ма́ціца** — рака ў Мёрскім і Шаркоўшчынскім раёнах Віцебскай вобласьці, левы прыток ракі Дзісны (басэйн Дзьвіны). Даўжыня 27 км. Плошча вадазбору 117 км². Сярэдні нахіл воднай паверхні 1,4‰.

Пачынаецца за 1 км на паўднёвы захад ад вёскі Смолеўцы Мёрскага раёну, цячэ паўднёва-заходняй часткай Полацкай нізіны, вусьце за 0,6 км на поўдзень ад вёскі Саварына Шаркоўшчынскага раёну. Мае каналізаванае рэчышча ад вытоку на працягу 7 км.

## Крыніцы

## Літаратура
*  С. 243

Катэгорыя:Басэйн Дзьвіны
Катэгорыя:Рэкі Мёрскага раёну
Катэгорыя:Рэкі Шаркоўшчынскага раёну
Мядзянка

**Мядзя́нка**, у ніжняй плыні **Навадворскі канал** — рака ў Беларусі, правы прыток ракі Нарава (басэйн Віслы). Цячэ ў Сьвіслацкім раёне Гарадзенскай вобласьці і Пружанскім раёне Берасьцейскай вобласьці. Даўжыня 17 км.

На рацэ стаіць гістарычнае мястэчка Новы Двор.

Пачынаецца каля вёскі Малых Масушынаў Сьвіслацкага раёну, вусьце за 2 км на паўночны ўсход ад вёскі Юзафіна Пружанскага раёну. Рэчышча каналізаванае.

## Крыніцы

## Літаратура
* 

Катэгорыя:Басэйн Нарава
Катэгорыя:Рэкі Сьвіслацкага раёну
Катэгорыя:Рэкі Пружанскага раёну